జే.సీ. ప్రభాకర రెడ్డి

జూతురు చిన్న ప్రభాకర రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2014లో జరిగిన అసెంబ్లీ ఎన్నికల్లో తాడిపత్రి నియోజకవర్గం నుండి ఎమ్మెల్యేగా గెలిచాడు.

రాజకీయ జీవితం
జే.సీ. ప్రభాకర రెడ్డి కాంగ్రెస్ పార్టీలో ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి ఆగస్ట్ 1987 నుండి   ఆగస్టు 1992 వరకు తొలిసారి తాడిపత్రి మున్సిపల్ ఛైర్మన్‌గా పని చేశాడు. ఆయన ఆ తరువాత మార్చి 2000 నుండి   మార్చి 2005 వరకు రెండోసారి తాడిపత్రి మున్సిపల్ ఛైర్మన్‌గా, అక్టోబర్ 2005 నుండి అక్టోబర్ 2010 వరకు  తాడిపత్రి మున్సిపల్ వైస్ ఛైర్మన్‌గా పని చేశాడు. 

జే.సీ. ప్రభాకర రెడ్డి ఉమ్మడి ఆంధ్రప్రదేశ్ రాష్ట్ర విభజన అనంతరం కాంగ్రెస్ పార్టీని వీడి తెలుగుదేశం పార్టీలో చేరి 2014లో జరిగిన ఆంద్రప్రదేశ్ శాసనసభ ఎన్నికల్లో తాడిపత్రి నియోజకవర్గం నుండి టీడీపీ తరపున పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన ఆ తరువాత 2019లో పోటీ చేయకుండా తన కుమారుడు జె.సి. ఆస్మిత్‌ రెడ్డిని ఎమ్మెల్యేగా పోటీ చేయించగా ఆయన ఓడిపోయాడు, 2021లో జరిగిన మున్సిపల్ ఎన్నికల్లో పోటీ చేసి  తాడిపత్రి మున్సిపల్ ఛైర్మన్‌గా ఎన్నికయ్యాడు.

మూలాలు

అనంతపురం జిల్లా నుండి ఎన్నికైన శాసన సభ్యులు
అనంతపురం జిల్లా రాజకీయ నాయకులు
ఆంధ్రప్రదేశ్ శాసన సభ్యులు (2014)
అనంతపురం జిల్లా వ్యక్తులు
తెలుగుదేశం పార్టీ రాజకీయ నాయకులు